ՀԱՇՎԵՏՎՈՒԹՅՈՒՆ

 ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ

1. Անունը, ազգանունը, զբաղեցրած պաշտոնը.

Մակիչ Խչեյան

ՀՀ ֆինանսների նախարարության կառուցվածքային ստորաբաժանումներում առանձին գործառույթներ համակարգող խորհրդական։

2. Գործուղման վայրը և ժամկետները.

Հունգարիայի Հանրապետություն (ք․ Բուդապեշտ)՝ 2024 թվականի հոկտեմբերի 28-ից նոյեմբերի 1-ը ներառյալ։

3. Հրավիրող կողմը.

Պետական ծախսերի կառավարման ուսուցման (PEMPAL) ցանցի ներքին աուդիտի գործնական համայնք (IACOP) և Հունգարիայի Ֆինանսների նախարարություն համատեղ։

4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը).

Մասնակցություն Պետական ծախսերի կառավարման ուսուցման (PEMPAL) ցանցի ներքին աուդիտի գործնական համայնքի (IACOP) և Հունգարիայի Ֆինանսների նախարարության կողմից կազմակերպվող «The Central Harmonization Unit Challenges» թեմայով կոնֆերանսին:

5. Քննարկված թեմաները

* Հանրային հատվածի ներքին աուդիտորների վերապատրաստման ծրագրերի և վերապատրաստումների իրականացման մոդելների զարգացումները. համաշխարհային միտումների և տարածաշրջանային առաջադեմ փորձի ներկայացում։ Այս համատեքստում պանելային քննարկում է տեղի ունեցել Հոլանդիայի Ֆինանսների և Էկոնոմիկայի Ազգային Ակադեմիայի (NAFE), ԵՄ SIGMA-ի PFM թիմի ներկայացուցչի և այլ մասնագետների միջև՝ դիտարկելով հանրային հատվածի ներքին աուդիտորների վերապատրաստման ծրագրերի զարգացումները և վերապատրաստումների իրականացման հնարավոր տարբերակները,
* Հանրային հատվածի ներքին աուդիտորների վերապատրաստման ծրագրերի և վերապատրաստումների իրականացման մոդելների զարգացումները. Մասնակից որոշ երկրների փորձի ներկայացնում և քննարկում։ Այս թեմայի շրջանակներում ներկայացվել են Չեխիայի Հանրապետության, Հարավ-Աֆրիկյան Հանրապետության և Ավստրիայի Դաշնային Հանրապետության հանրային հատվածի ներքին աուդիտորների վերապատրաստման մոդելները,
* Հանրային հատվածի շարունակական վերափոխմանը զուգահեռ անընդհատ մեծացող աուդիտորական նորանոր գիտելիքների ձեռքբերման կարիք. Կայունության աուդիտ (Sustainability Auditing) և հանրային ​​հատվածի՝ ներառյան հանրային ֆինանսների կառավարման համակարգի կառավարելիության և հաշվետվողականույթան ոլորտի ավելացած բարդություն։ Թեմայի շրջանակում քննարկվել է միջազգային և համաշխարհային զարգացումների ազդեցությունը հանրային հատվածի ներքին աուդիտորների վերապատրաստման վրա:
* Թվայնացման համատեքստում ներքին աուդիտորների գիտելիքների և հմտությունների զարգացող կարիքները․ Ներկայացվել և քննարկվել են Ավստրիայի Դաշնային Հանրապետության և Եվրոպական հանձնաժողովի փորձը թվայնացմամբ պայմանավորված հանրային հատվածի ներքին աուդիտորների վերապատրաստումների թեմաների ու ուղղվածությունների վրա ունեցած ազդեցության մասով,
* Ներկայացվել է Իսպանիայի մարտահրավերներն ու ձեռքբերումները տաղանդներ (որակյան հանրային ծառայողներ և ներքին աուդիտորներ) ներգրավելու և պահպանելու հարցում,
* Որակավորում. Միջազգային և ազգային (տեղական) որակավորման համակարգերի ներկայացում և դրանց կիրառման գործնականությունը ազգային մակարդակում։ Ներկայացվել են Մոլդովայի, Վրաստանի, Խորվաթիայի և Ալբանիայի որակավորման համակարգերը, ինչպես նաև որակավորման միջազգային համակարգը, որն իրականացվում է ներքին աուդիտորների ինստիտուտի (IIA) կողմից։
* Հաշվետվության տրամադրում IACOP-ի նախորդ միջոցառումից հետո Ուզբեկստանի հանրային հատվածի ներքին աուդիտի բարեփոխումների առաջընթացի վերաբերյալ,
* Հունգարիայի ներքին աուդիտի և Պետական Ներքին Ֆինանսական Հսկողության (PIFC) բարեփոխումների համակարգի ներկայացում, ինչպես նաև նշված բարեփոխումների ճանապարհին առկա խնդիրների լուծման հնարավոր տարբերակների մասին մասնակիցների կարծիքի հարցում,
* Ներքին աուդիտի նոր գլոբալ ստանդարտների ազդեցությունը հանրային հատվածի ներքին աուդիտորների ուսուցման, որակավորման և շարունակական մասնագիտական վերապատրաստման վրա,
* Վերանայել և թարմացնել IACOP-ի կողմից նախկինում ստեղծված «Ներքին աուդիտ-գիտելիքների մարմին» աշխատությունը,
* Տարբեր երկրների փորձը միջազգային որակավորման համակարգի հետ անմիջական և ամուր կապված արդյունավետ շարունակական մասնագիտական վերապատրաստման համակարգի նախագծման մասով։

6. Հանդիպումները, ելույթները, բարձրացված կամ քննարկված հարցերը.

Դասընթացի ընթացքում փորձագետների կողմից ձևավորվել են աշխատանքային խմբեր, որոնք ստանալով պրակտիկ առաջադրանքներ պետական ֆինանսների կառավարման տարբեր ոլորտների վերաբերյալ կատարել են առաջադրանքները և ներկայացրել բանախոսներին:

Ակտիվ մասնակցություն եմ ունեցել ինչպես նաև կլոր-սեղան, այնպես էլ աշխատանքային խմբերի քննարկումներին ներկայացնելով ՀՀ պետական ֆինանսների կառավարման ոլորտում՝ մասնավորապես ներքին աուդիտի համակարգում տեղի ունեցող բարեփոխումները:

Դասընթացի ավարտին տեղի է ունեցել հարց և պատասխան՝ դասընթացից ստացված արդյունքների վերաբերյալ, ինչպես նաև ներկայացվել է այն բարեփոխումների շրջանակը որոնք կարևորվում են Հայաստանում ներդրման տեսանկյունից:

7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.

Դասընթացի շրջանակում հանդիպումներ չեն եղել և փաստաթղթեր չեն ստորագրվել:

8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.

Առաջարկություններ չեն եղել:

9.  Ստորագրությունը, ամսաթիվը:

Մակիչ Խչեյան

06.11.2024թ.